PATVIRTINTA

Druskininkų ,,Saulės“ pagrindinės mokyklos direktoriaus 2016 m. rugsėjo 19 d.

įsakymu Nr. V1-118

(Druskininkų ,,Saulės“ pagrindinės mokyklos direktoriaus 2018 m. gruodžio 31 d.

įsakymo Nr. V1-188 redakcija)

**ATLYGINIMO UŽ MOKINIŲ UŽIMTUMĄ IR PRIEŽIŪRĄ ,,SAULĖS“ PAGRINDINĖS MOKYKLOS PAILGINTOS DIENOS GRUPĖSE RINKIMO ORGANIZAVIMO TVARKA**

**I. BENDROSIOS NUOSTATOS**

1.Atlyginimo už mokinių užimtumą ir priežiūrą Druskininkų ,,Saulės“ pagrindinės mokyklos( toliau- mokykla) pailgintos dienos grupėse rinkimo organizavimo tvarka reglamentuoja mokesčio už mokinių užimtumą mokyklos pailgintos dienos grupėse rinkimo tvarką mokykloje.

2. Atlyginimo už mokinių užimtumą ir priežiūrą mokyklos pailgintos dienos grupėse rinkimo organizavimo tvarka parengta vadovaujantis Druskininkų savivaldybės tarybos 2016 m. gegužės 31 d. sprendimu Nr. T1-118 ,,Dėl atlyginimo dydžio už bendrojo ugdymo mokyklų mokinių užimtumą ir priežiūrą pailgintos dienos grupėse tvirtinimo“, Druskininkų savivaldybės tarybos 2016 m. spalio 28 d. sprendimu Nr. T1-201 „Dėl Druskininkų savivaldybės tarybos 2016 m. gegužės 31 d. sprendimo Nr. T1-118 ,,Dėl atlyginimo dydžio už bendrojo ugdymo mokyklų mokinių užimtumą ir priežiūrą pailgintos dienos grupėse tvirtinimo“ pakeitimo“, Druskininkų savivaldybės tarybos 2018 m. rugsėjo 27 d. sprendimu Nr. T1-161 „Dėl Druskininkų savivaldybės tarybos 2016 m. gegužės 31 d. sprendimo Nr. T1-118 ,,Dėl atlyginimo dydžio už bendrojo ugdymo mokyklų mokinių užimtumą ir priežiūrą pailgintos dienos grupėse tvirtinimo“ pakeitimo“.

**II. ATLYGINIMAS UŽ MOKINIO UŽIMTUMĄ IR PRIEŽIŪRĄ**

3. Mokesčio dydį vienam mokiniui nustato Druskininkų savivaldybės taryba.

4. Atlyginimo dydis už vieno mokinio užimtumą ir priežiūrą pailgintos dienos grupėje (toliau – Paslauga) :

4.1. vienos dienos – 2,00 Eur;

4.2. vieno mėnesio – 20,00 Eur.

5. Vieno mėnesio atlyginimo dydis už Paslaugą 10,00 Eur, kai:

5.1. mokinį augina vienas iš tėvų ar globėjų (rūpintojų);

5.2. mokinys auga šeimoje, kuri augina ar globoja (rūpinasi) 3 ir daugiau vaikų;

5.3. mokinys auga mokinių ar studentų šeimoje, kurioje bent vienas iš tėvų ar globėjų (rūpintojų) mokosi pagal bendrojo ugdymo programą, pagal formaliojo profesinio mokymo programą pirmajai kvalifikacijai įsigyti arba studijuoja pagal dieninės studijų formos nuosekliųjų studijų programą ar nuolatinės studijų formos programą (įskaitant ir akademinių atostogų laikotarpį), bet ne ilgiau kaip iki jiems sukaks 24 metai;

5.4. mokinys auga šeimoje, kurio tėvai ar globėjai (rūpintojai) ar vienas iš tėvų ar globėjų (rūpintojų) atlieka privalomą pradinę karo tarnybą.

6. Paslauga teikiama nemokamai, kai:

6.1. tėvai ar globėjai (rūpintojai) gauna socialinę pašalpą;

6.2. mokinys auga šeimoje, kuriai taikoma atvejo vadyba;

6.3. Druskininkų savivaldybės socialinės paramos teikimo komisijos siūlymu;

6.4. mokinys mokosi bendrojo ugdymo mokykloje pagal priešmokyklinio ugdymo programą.

7. Paslauga neteikiama ir atlyginimas už Paslaugą neskaičiuojamas, kai vaikas nelanko pailgintos dienos grupės šiais atvejais:

7.1. dėl mokinio ligos, pateikus gydymo įstaigos pažymą;

7.2. mokinių atostogų metu;

7.3. tėvų ar globėjų (rūpintojų) kasmetinių ir nemokamų atostogų metu, pateikus pažymas iš darbovietės;

7.4. esant oro temperatūrai 20 laipsnių šalčio ir žemesnei.

8. Atlyginimas už Paslaugą mažinamas arba neskaičiuojamas nuo prašymo ir visų pateisinančių lengvatą dokumentų – toliau Dokumentų, pateikimo dienos.

9. Dokumentai pateikiami pradinių klasių mokytojoms ir saugomi pas direktoriaus pavaduotoją ugdymui, kuruojančią pradinių klasių ugdymą.

**III. ATLYGINIMO RINKIMAS IR APSKAITA**

10. Atlyginimas mokamas už kiekvieną mėnesį iki sekančio mėnesio 20 d.

11. Atlyginimo už Paslaugą rinkimas organizuojamas sekančia tvarka:

11.1. iki sekančio mėnesio 3 d. pailgintos dienos grupės auklėtojos pateikia buhalteriui informaciją apie pailgintos dienos grupės lankomumą ir dokumentus lengvatų taikymui;

11.2. buhalteris iki kito mėnesio 10 d. už praėjusį mėnesį parengia mokėjimo pranešimus.

11.3. mokėjimo pranešimai perduodami tėvams pradinių klasių mokytojų, arba išsiunčiami tėvų prašyme nurodytu elektroniniu paštu.

12. Mokestis mokamas bankuose pinigus pervedant į Druskininkų ,,Saulės“ pagrindinės mokyklos (įmonės kodas 195328165) nebiudžetinę sąskaitą Nr. LT64 7300 0101 4985 9054, AB bankas „Swedbank“, banko kodas 73000.

13. Vyriausiasis buhalteris surinktas mokesčio lėšas iki kiekvieno mėnesio paskutinės dienos perveda iš Mokyklos atsiskaitomosios sąskaitos Nr. LT64 7300 0101 4985 9054, į Druskininkų savivaldybės atsiskaitomąją sąskaitą Nr. LT67 7300 0100 0222 5000 duomenis apie priskaičiuotas ir surinktas lėšas apskaito buhalterinės apskaitos žiniaraščiuose.

14. Jeigu atlyginimas nesumokamas nustatytu terminu, ir skola nelikviduojama per 7 kalendorines dienas, tėvai įspėjami ir vaikui neleidžiama lankyti pailgintos dienos grupės.

**IV. BAIGIAMOSIOS NUOSTATOS**

15. Visi tarp mokyklos ir tėvų, kurių vaikams teikiama Paslauga, kilę ginčai sprendžiami derybų būdu. Šalims nesutarus, ginčas nagrinėjamas teisme pagal Lietuvos Respublikos įstatymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_